Aralmeer

Die **Aralmeer** (Kasaks: Арал теңізі, *Aral tenjizi*; Oesbekies: *Orol dengizi*; Russies: Аральскοе море) was ’n meer tussen Kasakstan in die noorde en Oesbekistan in die suide. ’n Rowwe vertaling van die naam is "See van Eilande" – dit verwys na meer as 1&nbsp;534 eilande wat vroeër daar voorgekom het; in Oud-Turks beteken *aral* "eiland" of "struik".

duimnael|links|Kaart van die Aralmeerbekken in Asië
Dit was voorheen een van die grootste vier mere in die wêreld met ’n oppervlakte van 68&nbsp;000&nbsp;km². In die 1960's het dit geleidelik begin krimp omdat die riviere wat dit gevoed het, deur die Sowjetunie weggelei is vir besproeiingsprojekte. 

Teen 2007 het dit tot 10% van sy oorspronklike grootte gekrimp en in vier mere verdeel: die **Noord-Aralmeer**, die oostelike en westelike komme van die eens veel groter **Suid-Aralmeer** en een kleiner meer tussen die Noord- en Suid-Aralmeer. Teen 2009 het die suidoostelike meer verdwyn en die suidwestelike meer gekrimp tot ’n smal strook. 

Die meer is taamlik vlak, die grootste deel is dit nie dieper as tussen 10 en 20 m nie. Die kuste is oor die algemeen moerasagtig. Twee riviere vloei in hierdie meer, naamlik die Amoe Darja en Sir Darja. Albei riviere stort jaarliks miljoene ton slik in die meer. Die maksimum diepte van die Aralmeer is 42&nbsp;m (2008). Die streek se eens vooruitstrewende visbedryf is so te sê vernietig en dit het werkloosheid en ekonomiese teenspoed meegebring. 

Die streek is ook erg besoedel en dit het ernstige gesondheidsprobleme tot gevolg gehad. Dit het na berig word ook die klimaat beïnvloed: somers is warmer en droër en winters kouer en langer.

In ’n poging om die Aralmeer te red en weer van water te voorsien, het Kasakstan ’n damprojek in 2005 voltooi; in 2008 het die watervlak met 24&nbsp;m gestyg vanaf sy laagste vlak in 2007. Die soutinhoud het ook gedaal en genoeg vis kom weer in die meer voor sodat vissery lewensvatbaar kan wees.

Die Aralmeer het talle eilandjies en skiereilande. In die winter is die noorsoostelike deel van die meer kliphard gevries. Steurvis en karpers word gevang en in die omgewing van die meer word natriumsulfaat gedelf. Die grootste kusdorp is Aralsk. 

## Fotogalery 

Lêer:Aral sea 1985 from STS.jpg|Die Aralmeer soos vanaf die ruimte afgeneem, 1985
Lêer:AralSea(1997) NASA STS085-503-119.jpg|Die Aralmeer soos vanaf die ruimte afgeneem, 1997
Lêer:Modis aral.jpg|Die "hergeboorte"-eiland sluit by die vasteland in die middel van 2001 aan.
Lêer:Aral Sea Continues to Shrink, August 2009.jpg|Nasa-satellietbeeld van die Aralmeer in 2009
Lêer:AralSeaModis.jpg|Sandstorm oor die Aralmeer in Maart 2010
Lêer:The Shrinking Aral Sea Recovers 2010.jpg|Nasa-satellietbeeld van die Aralmeer in Augustus 2010, met 'n deel van die oostelike kom wat deur water van gesmelte sneeu oorstroom is.
Lêer:Aralsea tmo 2014231 lrg.jpg|Nasa-satellietbeeld van die Aralmeer in 2014, die oostelike kom is heeltemal toegeslik
Lêer:Aral Sea August 2017.jpg|Nasa-satellietbeeld van die Aralmeer in 2017

## Verwysings 
## Bronne 
* KENNIS, 1980, , volume 1, bl. 79

## Eksterne skakels 
*  
* Post-Soviet Legacy: Aral Sea Pollution from the Dean Peter Krogh Foreign Affairs Digital Archives
* 
* 
* 
* 

* 15px Hierdie artikel is vertaal uit die Engelse Wikipedia